
NÚMERO SEIXANTA-SIS.


ACTA D'EXTINCIÓ DE CONDICIÓ RESOLUTÒRIA.


Arcàdia, la meva residència, a u de febrer de dos mil sis.


Davant meu, PERE MÈRVOL I GLAVULL, notari de l'Il·lustre Col·legi de Catalunya,


------------------- COMPAREIX -------------------

La senyora MARIA G. R., major d'edat, casada, veïna d'Arcàdia (08000), carrer A, número 4, escala 1, 3r, 4a i amb el DNI-NIF número 99 165 500-Q.


Intervé en nom i dret propis.


Té, al meu entendre, segons intervé, la capacitat legal i l'interès legítim necessari per a instar la present acta i, a aquest efecte,


-------------------- EXPOSA --------------------

I.- Que en escriptura autoritzada pel notari d'Arcàdia, senyor Eduardo M. M., el dia 31 de juliol de 1999, número 2041 de protocol, la compareixent i el seu espòs, senyor Joan M. P., varen adquirir, per meitats indivises, a ”Inmobiliaria Luzmar, S A” la següent finca:


URBANA.- UNITAT NÚMERO QUARANTA-UN.- Habitatge de la primera planta alta, pis primer, porta primera, de la casa situada en el Polígon Arcàdia, del terme municipal d'Arcàdia, anomenat Bloc o Escala E, amb front al carrer B, avui carrer C, número 3; de superfície noranta metres quadrats. Afronta: davant, considerant com a tal el de l'edifici, habitatge porta tercera d'aquesta mateixa planta; esquerra entrant, bloc F; dreta, escala i el seu replà, per on té entrada; i fons, vol del restant terreny comú. Té annexa una plaça d'aparcament assenyalada amb el número 7, situada a la planta soterrani, de 17,03 metres quadrats. Quota en relació amb el total edifici: 3,90 per cent; i en relació amb l'escala: 4,25 per cent.


INSCRIPCIÓ: En el Registre de la Propietat número 2 d'Arcàdia, al tom 4005, llibre 166 d'Arcàdia, foli 90, finca número 23295, inscripció 3a.


II.- Que el preu de la venda fou de SET MILIONS DUES-CENTES CINQUANTA-QUATRE MIL SET-CENTES DISSET pessetes, equivalent a QUARANTA-TRES MIL SIS-CENTS UN euros amb SETANTA-TRES cèntims, del qual quedà ajornada de pagament la quantitat de NOU-CENTES VUITANTA-NOU MIL pessetes, equivalent a CINC MIL NOU-CENTS QUARANTA-QUATRE euros amb UN cèntim, per a ser satisfeta en vint-i-tres terminis de QUARANTA-TRES MIL pessetes, equivalent a DOS-CENTS CINQUANTA-VUIT euros amb QUARANTA-QUATRE cèntims, cadascun, amb venciments els dies 15 d'agost de 1999, la primera, i les restants el dia 15 dels vint-i-dos mesos successius; com a forma de pagament del preu ajornat la part compradora acceptà lletres de canvi pels esmentats imports, totes de la classe 9a, sèrie OB, números 1379789 i els vint-i-dos següents en ordre; com a garantia de pagament del preu ajornat representat per les esmentades lletres, s'establí condició resolutòria a favor de la part venedora.


II.- Que han satisfet la totalitat dels imports de les ressenyades lletres de canvi i que ha restat extingida consegüentment la referida condició resolutòria.


III.- I això exposat, formula el següent,


----------------- REQUERIMENT -----------------

La compareixent m'exhibeix les ressenyades lletres de canvi, que inutilitzo mitjançant l'escriptura a l'anvers de cadascuna de la paraula “Anul·lada”. I em requereix per a la constància en acta d'aquests fets, requeriment que queda complert.


--------- RESERVES I ADVERTIMENTS LEGALS --------- 

Queden fets les reserves i els advertiments legals i fiscals, i en especial adverteixo de les obligacions tributàries que incumbeixen a les parts en els seus aspectes material, formal i sancionador; l'afecció dels béns al pagament de l'impost, l'obligació de presentar autoliquidació dins del termini d'un mes i les responsabilitats en cas d'incompliment.


Jo, el notari, he redactat aquest document en llengua catalana, de conformitat amb l'article 14 de la Llei del Parlament de Catalunya 1/1998, de 7 de gener, de política lingüística.
 

---- PROTECCIÓ DE DADES DE CARÀCTER PERSONAL ----

Adverteixo expressament la compareixent, de conformitat amb la Llei orgànica 15/1999, de 13 de desembre, de protecció de dades de caràcter personal i amb l'Ordre del Ministeri de Justícia 484/2003, de 19 de febrer, que:---------------------------------------

a) les seves dades personals s'incorporaran als fitxers de "protocol i documentació notarial" i d'"administració i organització".-------------------

b) que aquestes dades poden ser cedides a aquelles administracions públiques que hi tinguin dret.------

c) que els interessats-afectats podran exercir, si escau, els drets d'accés, rectificació, cancel·lació i oposició.


---------- ATORGAMENT I AUTORITZACIÓ ----------

Llegeixo tot el que antecedeix a la senyora compareixent, per la seva elecció; ho troba conforme, es ratifica i firma amb mi, el notari autoritzant, que dono fe de conèixer-la, que el seu consentiment ha estat lliurement prestat i que l'atorgament s'adequa a la legalitat i a la seva voluntat degudament informada, i de tot el contingut en aquest instrument públic estès sobre dos fulls de paper timbrat notarial, números 4C0385772 i 4C0385773.


Núm. 14

© Pel formulari, Joan Bernà i Xirgo




















